Bylmoordenaar weer vas ná vrou se moordArgieffoto Mario Allers (42), wat op parool vrygelaat is nadat hy drie mense in 1999 met ŉ byl vermoor het, het glo Woensdag sy vrou in Roodepoort, Gauteng vermoor, het Beeld Saterdag berig. Allers het na bewering die oggend omstreeks 02:00 sy vrou Carol (51) by hul huis in Randparkrif vermoor. Die koerant berig sy is drie keer met ŉ skerp voorwerp in haar rug gesteek en een keer in die arm. Allers het Vrydag in die landdroshof in Roodepoort verskyn en het aansoek gedoen om regshulp. Hy sal na verwagting Donderdag weer in die hof verskyn. Allers is in 1999 in hegtenis geneem vir die moord op sy ma, ouma en beste vriend. Hy was in daardie stadium 27 jaar oud. Hy het hulle by die gesin se huis in die Bluff, Durban, met ŉ byl aangeval. Die distriksgeneesheer het in daardie stadium aangedui Allers is nie bevoeg om verhoor te word nie en hy ly aan dwelm-geïnduseerde skisofrenie. – SAPA